**Z A P I S N I K**

sa 5. sjednice Odbora za dodjelu nagrada Grada Ivanić-Grada održane 14. travnja 2022. godine s početkom u 16:00 sati u Gradskoj upravi Grada Ivanić-Grada, Park hrvatskih branitelja 1.

Bilješke vodi – Matea Rešetar – vježbenica na radnom mjestu više stručne suradnice za poslove gradskog vijeća i gradonačelnika

Prisutni članovi Odbora:

1. Željko Pongrac – predsjednik Odbora

2. Doc.dr.sc. Mile Marinčić, prof. v. š. – član

3. Slavica Rodić – članica

4. Ilija Krištić – član

Odsutni:

Kristijan Škarica

Ostali prisutni:

Matea Rešetar - vježbenica na radnom mjestu više stručne suradnice za poslove gradskog vijeća i gradonačelnika

g. Željko Pongrac – otvorio je 5. sjednicu Odbora za dodjelu nagrada Grada, konstatirao da je na sjednici prisutna većina članova Odbora te da se mogu donositi pravovaljane odluke.

Predsjednik Odbora dao je na usvajanje zapisnik sa prošle sjednice koji je jednoglasno usvojen.

Predsjednik Odbora dao je na raspravu predloženi dnevni red te je jednoglasno usvojen sljedeći

**DNEVNI RED:**

1. **Razmatranje prijedloga i donošenje** **Zaključka o objavljivanju Javnog poziva za podnošenje prijedloga kandidata za dodjelu javnih priznanja Grada Ivanić-Grada,**
2. **Razno.**

Rad po utvrđenom dnevnom redu.

**TOČKA 1.**

G. Željko Pongrac – ističe kako je ovo prva dodjela priznanja Grada Ivanić-Grada po novoj Odluci o javnim priznanjima Grada Ivanić-Grada (Službeni glasnik Grada Ivanić-Grada, broj 02/22). Uvedene su nove kategorije nagrada Grada i nema više limita po osobama.

Predsjednik Odbora dao je na razmatranje prijedlog Zaključka o objavljivanju Javnog poziva za podnošenje prijedloga kandidata za dodjelu javnih priznanja Grada Ivanić-Grada.

Prijedlog je jednoglasno usvojen.

Odbor za dodjelu nagrada Grada donio je sljedeći

**Z A K LJ U Č A K**

I.

Odbor za dodjelu nagrada Grada pokreće postupak dodjele javnih priznanja Grada Ivanić-Grada objavom Javnog poziva za podnošenje prijedloga kandidata za dodjelu javnih priznanja Grada Ivanić-Grada.

II.

Odbor za dodjelu nagrada Grada utvrđuje tekst Javnog poziva za podnošenje prijedloga kandidata za dodjelu javnih priznanja Grada Ivanić-Grada kako slijedi:

**JAVNI POZIV**

**ZA PODNOŠENJE PRIJEDLOGA KANDIDATA ZA DODJELU**

**JAVNIH PRIZNANJA GRADA IVANIĆ-GRADA**

Grad Ivanić-Grad dodjeljuje sljedeća javna priznanja:

1. Nagrada Grada Ivanić-Grada za životno djelo „Ivanić-Tvrđa“
2. Nagrade Grada Ivanić-Grada:

* „Đuro Kundek“
* „Stjepan Basariček“
* „Đuro Stjepan Deželić“.

**I. NAGRADA GRADA IVANIĆ-GRADA ZA ŽIVOTNO DJELO „IVANIĆ-TVRĐA“**

Nagrada Grada Ivanić-Grada za životno djelo „Ivanić-Tvrđa“ je javno priznanje koje se dodjeljuje se fizičkoj osobi s prebivalištem na području Republike Hrvatske i to:

* Istaknutom pojedincu koji je svojim kontinuiranim i izuzetno značajnim znanstvenim, stručnim, umjetničkim, pedagoškim radom ili drugim javnim radom dao trajan doprinos i izuzetne rezultate trajne vrijednosti na unaprjeđenju stanja i razvitku pojedinih područja odnosno izuzetan doprinos međunarodnoj promociji ovih područja;
* Pojedincu koji u svojoj radnoj i životnoj sredini uživa ugled uzorna djelatnika i stručnjaka te čestitog i vrijednog čovjeka i građanina.

Dobitniku nagrade Grada Ivanić-Grada za životno djelo dodjeljuje se povelja Grada Ivanić-Grada.

Uz povelju Grada dobitniku nagrade Grada za životno djelo dodjeljuje se i novčana nagrada u iznosu utvrđenom posebnom odlukom Gradonačelnika.

Godišnje se dodjeljuje jedna nagrada Grada za životno djelo.

**II. NAGRADE GRADA IVANIĆ-GRADA**

Nagrade Grada Ivanić-Grada su javna priznanja koja se dodjeljuju fizičkim i pravnim osobama za izniman doprinos i postignuća od osobitog značaja za razvoj i ugled Grada Ivanić-Grada, a osobito za uspjehe u unaprjeđivanju gospodarstva, znanosti, umjetnosti, kulture, sporta, zdravstva, socijalne skrbi, odgoja i obrazovanja, tehničke kulture, zaštite okoliša ili drugih djelatnosti i poticanju aktivnosti koje su tome usmjerene.

Nagrade Grada Ivanić-Grada mogu se, osim fizičkim i pravnim osobama s područja Grada Ivanić-Grada, dodjeljivati i fizičkim i pravnim osobama s područja drugih gradova i općina, prijateljskim gradovima i općinama, županijama, međunarodnim organizacijama odnosno organizacijama drugih država, vjerskim zajednicama, ustanovama i udrugama.

**Nagrada Grada Ivanić-Grada „Đuro Kundek“** dodjeljuje se fizičkoj i pravnoj osobi s područja Grada Ivanić-Grada za iznimna dostignuća i ostvarenja izvanrednih poslovnih rezultata, jačanje gospodarskog razvoja Grada Ivanić-Grada te gospodarsku promociju Grada Ivanić-Grada na nacionalnoj i međunarodnoj razini iz područja gospodarstva.

**Nagrada Grada Ivanić-Grada „Stjepan Basariček“** dodjeljuje se fizičkoj i pravnoj osobi za doprinos i postignuće od iznimnog značaja za Grad Ivanić-Grad iz područja odgoja i obrazovanja, socijalne skrbi, znanosti, umjetnosti, kulture i medija.

**Nagrada Grada Ivanić-Grada „Đuro Stjepan Deželić“** dodjeljuje se fizičkoj i pravnoj osobi za doprinos i postignuće od iznimnog značaja za Grad Ivanić-Grad iz područja humanitarnih djelatnosti, zdravstva, ekologije i zaštite okoliša, sporta, tehničke kulture i inovacija te aktivnog građanstva.

Nagrade Grada Ivanić-Grada dodjeljuju se fizičkim i pravnim osobama za iznimna dostignuća u pojedinom području u jednogodišnjem ili višegodišnjem razdoblju.

Dobitniku nagrade Grada Ivanić-Grada u pojedinoj kategoriji dodjeljuje se povelja Grada Ivanić-Grada.

Godišnje se može dodijeliti više nagrada Grada Ivanić-Grada u pojedinoj kategoriji.

**III. PODNOŠENJE PRIJEDLOGA**

Pravo podnošenja prijedloga kandidata za dodjelu javnih priznanja Grada Ivanić-Grada imaju građani Grada Ivanić-Grada, mjesni odbori, udruge, ustanove i druge pravne osobe s područja Grada Ivanić-Grada, članovi Gradskog vijeća i Gradonačelnik  Grada Ivanić-Grada.

Prijedlog za dodjelu javnih priznanja Grada Ivanić-Grada podnosi se u pisanom obliku.

Pisani prijedlog za dodjelu javnih priznanja Grada Ivanić-Grada obvezno sadrži sljedeće podatke:

-          ime i prezime odnosno naziv podnositelja prijedloga,

-          prebivalište odnosno sjedište podnositelja prijedloga,

-          osobno ime ili naziv osobe na koju se prijedlog odnosi uz navođenje osnovnih podataka o toj osobi (broj telefona i e-mail adresa),

-          naziv nagrade za koju se predlaže,

-          iscrpno obrazloženje prijedloga odnosno postignuća i doprinosa radi kojih se predlaže dodjela nagrade.

Uz prijedlog predlagatelj je dužan priložiti i odgovarajuću dokumentaciju iz koje su vidljiva postignuća i doprinosi osobe za koju se prijedlog podnosi.

Javna priznanja Grada Ivanić-Grada ne dodjeljuju se osobama koje su aktivne u politici Grada Ivanić-Grada (vijećnicima Gradskog vijeća Grada Ivanić-Grada, Gradonačelniku i zamjeniku Gradonačelnika za vrijeme trajanja njihova mandata).

Prijedlozi kandidata za dodjelu javnih priznanja Grada Ivanić-Grada podnose se Odboru za dodjelu nagrada Grada u roku od 15 (petnaest) dana od dana objave ovog Javnog poziva na web stranici Grada Ivanić-Grada i u lokalnim medijima i to:

* poštom ili osobnom dostavom u zatvorenoj omotnici na adresu: Grad Ivanić-Grad, Park hrvatskih branitelja 1, 10310 Ivanić-Grad, s naznakom „PRIJEDLOG ZA DODJELU JAVNIH PRIZNANJA GRADA“.
* elektroničkom poštom na adresu: [urudzbeni@ivanic-grad.hr](mailto:urud%C5%BEbeni@ivanic-grad.hr), s predmetom (subject) „PRIJEDLOG ZA DODJELU JAVNIH PRIZNANJA GRADA“.

III.

Javni poziv za podnošenje prijedloga kandidata za dodjelu javnih priznanja Grada Ivanić-Grada objavit će se na web stranici Grada Ivanić-Grada i u lokalnim medijima.

IV.

Ovaj Zaključak stupa na snagu danom donošenja.

**TOČKA 2.**

Pod točkom razno nije bilo pitanja ni prijedloga.

Dovršeno u 16:10 sati.

Zapisnik sastavila: Predsjednik Odbora:

Matea Rešetar Željko Pongrac, pravnik kriminalist